b'\n_START_ARTICLE_\nAzol\n_START_PARAGRAPH_\nAzoli so skupina heterocikli\xc4\x8dnih spojin, ki v svojem pet\xc4\x8dlenskem obro\xc4\x8du vsebujejo en du\xc5\xa1ikov in \xc5\xa1e vsaj en neogljikov atom (du\xc5\xa1ik, \xc5\xbeveplo ali kisik). Azoli vsebujejo v obro\xc4\x8du dve dvojni vezi. Reducirani analogi azolov so azolini in azolidini._NEWLINE_\xc5\xa0tevil\xc4\x8denje atomov v obro\xc4\x8du se za\xc4\x8dne na heteroatomu, ki ne le\xc5\xbei ob dvojni vezi, in poteka v smeri k naslednjemu heteroatomu.\n_START_SECTION_\nUporaba\n_START_PARAGRAPH_\n\xc5\xa0tevilne azolne spojine se uporabljajo kot protiglivne u\xc4\x8dinkovine, ki zavirajo glivni encim 14\xce\xb1-demetilaza, le-ta pa je klju\xc4\x8den za sintezo ergosterola, pomembne sestavine glivne celi\xc4\x8dne opne. Azolno komponento vsebujejo tudi nekatere druge u\xc4\x8dinkovine.'